วันพุธที่ 14 กรกฎาคม 2564
บอร์ดดีอี เคาะแผนปัญญาประดิษฐ์แห่งชาติ-ส่งต่อเน็ตหมู่บ้านให้ อปท.
บอร์ดดีอี เคาะแผนปัญญาประดิษฐ์แห่งชาติ-ส่งต่อเน็ตหมู่บ้านให้ อปท.
บอร์ดดีอีเคาะแผนปฏิบัติการปัญญาประดิษฐ์แห่งชาติโรดแมป2ปีแรกโฟกัส3เซกเตอร์เร่งด่วนตั้งเป้าปั้นคนAIแตะ7แสนคนใน7ปีไฟเขียวต่อยอดการใช้ประโยชน์เน็ตประชารัฐมอบหมายอปท.    จัดให้บริการเน็ตสาธารณะประจำหมู่บ้าน24,700แห่งทั่วไทย
วันนี้(14ก.ค. 64) พล.อ.ประยุทธ์จันทร์โอชานายกรัฐมนตรีเป็นประธานการประชุมคณะกรรมการดิจิทัลเพื่อเศรษฐกิจและสังคมแห่งชาติ(บอร์ดดีอี)ครั้งที่2/2564โดยมีพล.อ.ประวิตรวงษ์สุวรรณรองนายกรัฐมนตรีพล.อ.อนุพงษ์เผ่าจินดารัฐมนตรีว่าการกระทรวงมหาดไทยนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)นางสาวอัจฉรินทร์ พัฒนพันธ์ชัยปลัดกระทรวงดิจิทัลฯนางวรรณพรเทพหัสดินณอยุธยาเลขาธิกาiคณะกรรมการดิจิทัลเพื่อเศรษฐกิจและสังคมแห่งชาติ และคณะกรรมการผู้ทรงคุณวุฒิเข้าร่วมประชุม
พล.อ.ประยุทธ์กล่าวว่าที่ประชุมวันนี้ได้นำเสนอวาระเพื่อพิจารณา“แผนปฏิบัติการด้านปัญญาประดิษฐ์แห่งชาติเพื่อการพัฒนาประเทศไทยระยะ7ปี(พ.ศ. 2564–2570)”โดยแผนปฏิบัติการฉบับนี้จะแบ่งเป็นชุดโครงการระยะเร่งด่วนดำเนินการภายใน2ปี(พ.ศ. 2564-2565)และระยะที่2 (พ.ศ.2566-2570) มีเป้าหมายเพื่อการเตรียมโครงสร้างพื้นฐานด้านกำลังคนด้านปัญญาประดิษฐ์(AI) ส่งเสริมผู้ประกอบการหน้าใหม่การพัฒนาเทคโนโลยีและประยุกต์ใช้AIเพื่อช่วยยกระดับมูลค่าทางเศรษฐกิจและยกระดับคุณภาพประชาชน
สำหรับโครงการระยะเร่งด่วนที่จะดำเนินการช่วง2ปีนี้มุ่งเน้นการเตรียมพร้อมกำลังคนด้านAIของประเทศไทยตลอดจนส่งเสริมการพัฒนาเทคโนโลยีและประยุกต์ใช้นำร่องใน3กลุ่มเป้าหมายได้แก่ด้านการแพทย์และสุขภาวะการเกษตรและอาหารและการใช้งานและบริการภาครัฐ
โดยได้เน้นย้ำถึงการสร้างบุคลากรขึ้นมารองรับทั้งในส่วนของกำลังคนที่ผลิตได้จากสถาบันการศึกษาต่างๆตลอดจนการทำงานร่วมกับผู้ประกอบการและภาคอุตสาหกรรมต่างๆที่มีการประยุกต์ใช้เทคโนโลยีหรือใช้ประโยชน์จากข้อมูลในมิติต่างๆเพื่อให้AIสามารถช่วยยกระดับมูลค่าของธุรกิจหรือบริการที่ดีขึ้น
ทั้งนี้ตั้งเป้าหมายการขับเคลื่อนยุทธศาสตร์AIตามแผนงาน7ปีว่าจะสร้างทรัพยากรบุคคลของประเทศที่มีศักยภาพตามสาขาความต้องการด้านAIเพิ่มขึ้นร้อยละ20ต่อปีหรือประมาณ7แสนคนใน7ปีเกิดการลงทุนด้านAIในภาครัฐและภาคอุตสาหกรรมเพิ่มขึ้นร้อยละ10ต่อปีหรือ3หมื่นรายใน7ปีเกิดธุรกิจใหม่และนวัตกรรมบริการที่ใช้เทคโนโลยีAIเพิ่มขึ้นไม่ต่ำกว่า700รายใน7ปีตลอดจนยกระดับขีดความสามารถแข่งขันของประเทศ
ด้านนางสาวอัจฉรินทร์ พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าในที่ประชุมวันนี้นายกรัฐมนตรียังได้ให้ความเห็นชอบในหลักการให้โอนทรัพย์สินอุปกรณ์และโครงข่ายฯรวมถึงระบบควบคุมส่วนกลางภายใต้โครงการเน็ตประชารัฐและโครงการขยายอินเทอร์เน็ตความเร็วสูงเพื่อพัฒนาคุณภาพชีวิต(โครงการงบBig Rock)ซึ่งเป็นส่วนต่อขยายของโครงข่ายเน็ตประชารัฐให้กับบมจ.โทรคมนาคมแห่งชาติ(NT)ภายในวันที่31ตุลาคม2564โดยNTจะต้องบริการอินเทอร์เน็ตสาธารณะประจำหมู่บ้านอย่างต่อเนื่องในราคาถูกรวมทั้งบำรุงรักษาทรัพย์สินดังกล่าวให้สามารถใช้งานได้อย่างมีประสิทธิภาพและเกิดประโยชน์สูงสุด
อีกทั้งกระทรวงดีอีเอสโดยNTจะร่วมมือกับท้องถิ่นในการจัดให้มีบริการอินเทอร์เน็ตสาธารณะประจำหมู่บ้าน24,700หมู่บ้านซึ่งก่อนหน้านี้ดีอีเอสได้วางโครงข่ายเน็ตประชารัฐครอบคลุมไว้แล้วเพื่อให้เกิดความต่อเนื่องรวมถึงมอบนโยบายให้ท้องถิ่นรับผิดชอบค่าใช้จ่ายในการจัดให้มีบริการดังกล่าว
ขณะที่พล.อ.ประยุทธ์ได้กล่าวฝากถึงหน่วยงานที่เกี่ยวข้องผ่านที่ประชุมวันนี้ว่า"ฝากเรื่องโครงการบริการฟรีอินเทอร์เน็ตไร้สายขอให้NTและอปท.ร่วมมือกันดำเนินการช่วยกันรับผิดชอบดูแลและฝากในเรื่องของการกำกับดูแลการนำfree wi-fiไปใช้ทางที่ผิดซึ่งที่ผ่านมาสามารถดำเนินการจับกุมได้แต่ก็มีกระทำผิดซ้ำโดยจะได้มีการพิจารณาเสนอปรับปรุงกฎหมายเพิ่มโทษผู้กระทำความผิดต่อไป"
*********